ທະຫານໂຊມາເລຍ ໂຈມຕີ ກຸ່ມ al-Shabab ໃນໂມກາດິສຊູ
ທະຫານໂຊມາເລຍ ແລະສະຫະພາບອາຟຣິກາ ບຸກໂຈມຕີ ພວກກະບົດ al-Shabab ໃນນະຄອນຫຼວງໂມກາດິສຊູ. 
ກຳລັງໂຊມາເລຍທີ່ໄດ້ຮັບການໜຸນຫຼັງໂດຍທະຫານຂອງສະຫະພາບອາຟຣິກາ ເລີ່ມການ ປະຕິບັດງານບຸກໂຈມຕີພວກກະບົດ al-Shabab ທາງກໍ້າເໜືອຂອງນະຄອນຫຼວງໂມກາ ດິສຊູຂະນະທີ່ກຳລັງປະສົມທີ່ໄດ້ຮັບການສະໜັບສະໜຸນຈາກອົງການສະຫະປະຊາຊາດສືບ ຕໍ່ໃນການບຸກໂຈມຕີຄືບໜ້າຕໍ່ພວກກະບົດ ທີ່ເປັນເຄືອຂ່າຍຂອງກຸ່ມກໍ່ການຮ້າຍອາລກາຍ ດານັ້ນ ໜ່ວຍປະຕິບັດງານຂອງສະຫະພາບອາຟຣິກາໃນໂຊມາເລຍທີ່ເອີ້ນຫຍໍ້ເປັນພາສາອັງກິດວ່າ AMISOM ນັ້ນ ກ່າວວ່າ ການປະຕິບັດງານທີ່ເລີ່ມຂຶ້ນໃນຕອນເຊົ້າຂອງວັນສຸກມື້ນີ້ ແມ່ນ ແນໃສ່ເພື່ອກວດລ້າງພວກນັກລົບຂອງກຸ່ມ al-Shabab ອອກຈາກເຂດຮອບນອກທາງກໍ້າ ເໜືອຂອງນະຄອນຫຼວງໂຊມາເລຍບ່ອນທີ່ພວກກະບົດຈຸນີ້ຍັງສາມາດທຳການໂຈມຕີຫຼາຍໆ ຄັ້ງເມື່ອບໍ່ດົນຜ່ານມາ ການເຄື່ອນໄຫວທີ່ວ່ານີ້ ມີຂຶ້ນ 2 ອາທິດ ຫຼັງຈາກທະຫານສະຫະພາບອາຟຣິກາ ໄດ້ສ້າງ ຄວາມເສຍຫາຍຢ່າງໜັກໃຫ້ແກ່ກຸ່ມ al-Shabab ໂດຍບັງຄັບໃຫ້ພວກນັກລົບຂອງກຸ່ມດັ່ງ ກ່າວ ຖອນອອກໄປຈາກເມືອງ Baidoa ຫົວເມືອງໃຫຍ່ອັນດັບ 3 ຂອງໂຊມາເລຍຊຶ່ງຖື ກັນວ່າເປັນທີ່ໝັ້ນທີ່ສຳຄັນແຫ່ງນຶ່ງຂອງພວກກະບົດນັ້ນ ກຸ່ມ al-Shabab ຍັງສືບຕໍ່ຄວບຄຸມພື້ນທີ່ສ່ວນໃຫຍ່ ໃນເຂດພາກໃຕ້ແລະພາກກາງຂອງ ໂຊມາເລຍ ແຕ່ໄດ້ສູນເສຍເຂດຄວບຄຸມຂອງຕົນມາເປັນລຳດັບ ຈາກການບຸກໂຈມຕີຂອງ ເອທິໂອເປຍ ເຄັນຢາ ແລະກຳລັງທະຫານຂອງສະຫະພາບອາຟຣິກາ ກຸ່ມດັ່ງກ່າວນີ້ ໄດ້ຖືກຂັບໄລ່ອອກຈາກນະຄອນຫຼວງໂມກາດິສຊູ ໂດຍກຳລັງທະຫານລັດ ຖະບານແລະສະຫະພາບອາຟຣິກາໃນປີກາຍນີ້ ແຕ່ຍັງສືບຕໍ່ທຳການໂຈມຕີຢ່າງກະຈັດກະ ຈາຍໃນນະຄອນຫຼວງໂຊມາເລຍໂດຍໃຊ້ວິທີການແບບກອງໂຈນ